Elephantus
Si genus taxinomicum quaeris, vide Elephas (genus).

 
Elephantus, sive elephas, olim barrus, est utrumlibet animal ex duobus mammalium generibus familiae Elephantidarum. Tres elephantorum species exstant: Loxodonta africana, Loxodonta cyclotis, et Elephas maximus (etiam Elephas indicus appellatus). Cetera Elephantidarum species et genera exstincta sunt, nonnullis post recentissimum aevum glaciale; nani autem mammuthi fortasse usque ad 2000 a.C.n. superfuerunt. Elephanti aliaeque Elephantidae cum aliis animalibus cutem crassam habentibus olim positae sunt, in Pachydermatibus, ordine nunc inrito.

Elephanti sunt maxima animalia terrestria nunc viventia. Tempus eorum gestationis est viginti duo menses—maximum omnium animalium terrestrium. Elephantus recens natus saepe pondo 120 chiliogrammatum est. Elephanti usitate a quinquaginta ad septuaginta annos vivunt, sed veterrimus elephantus notus octoginta duo annos vixit. Maximus elephantus notus, in Angolia anno 1956 glandibus plumbeis petitus, fuit mas qui pondo 24 000 librarum fuit. Minimi telluris elephanti noti, magnitudine vituli magni vel suis, fuerunt species praehistorica quae in insula Creta per Pleistocaenum habitabant.

In cultura populari

Elephanti in cultura populari sunt omnibus locis praesentia rerum exoticarum signa. 

Ficticii elephanti usitate sunt personae in litteris puerilibus, in quibus liberis sint exemplo morum optimorum, idemque sunt huius generis litterarum celeberrimae personae. 

Animalium soni
Elephas nanus

Notae

Bibliographia
Debruyne, R., V. Barriel, et P. Tassy. 2003. Mitochondrial cytochrome b of the lyakhov mammoth (proboscidea, mammalia): New data and phylogenetic analyses of elephantidae. Molecular Phylogenetics and Evolution 26(3):421–34.
Van Riper, A. Bowdoin. 2002. Science in Popular Culture: A Reference Guide. Westport: Greenwood Press. ISBN 0313318220.
Wikisource: "The Blindmen and the Elephant", a Ioanne Godfrey Saxe scriptus.
Williams, Heathcote. 1989. Sacred Elephant. Novi Eboraci: Harmony Books. ISBN 0517573202.

Animalia domesticata
 
Mammalia herbivora
Species quae instrumentis utuntur